Title: Premissrapport bygningsfysikk.pdf
Rundt bygningsdeler under terreng og under gulvkonstruksjoner på bakken skal det treffes nødvendige tiltak for å lede bort sigevann og hindre at fukt trenger inn i konstruksjonene. Preaksepterte ytelser: Yttervegger og gulv under eller i kontakt med terreng må beskyttes av et drenerende lag som hindrer at det oppstår vanntrykk mot konstruksjonen og som sørger for å lede vannet uhindret bort fra konstruksjonen. Drenerende masser må sikres mot gjenslamming, for eksempel med fiberduk. Eventuell kjeller under grunnvannstand må utføres vanntett. Drensledning må legges i tilstrekkelig dybde rundt grunnmur. Yttervegger og gulv under eller i kontakt med terreng må beskyttes mot kapillært oppsuget med et kapillærbrytende sjikt. Når det benyttes pukk som kapillærbrytende sjikt må dette ha tykkelse som er minst to ganger materialets kapillære stigehøyde. I tillegg må vegger og gulv under terreng ha vannavvisende overflate. I prosjekteringsfasen har RIB har hovedansvar for å ivareta dette kravet i forskriften.